આપને જણાવતા અનહદ ખુશીની લાગણી અનુભવી રહ્યો છું કે ઇસ્લામના એન્સાઈક્લોપિડીયા ગણાતી મર્હૂમ હઝરત મવલાના મુફતી મુહમ્મદ શફીઅ્‌ ઉસ્માની (રહ.)ના હાથે લખાયેલ કુર્આનની વિસ્તૃત તફસીર (વિવરણ)ને ઓનલાઈન ઈ–બુક્સ સ્વરૂપે આ વેબસાઈટ ઉપર અપલોડ કરવામાં આવી છે. અત્યારે આધુનિક ટેક્નોલોજીના યુગમાં ઇલેક્ટ્રોનિક ડિવાઈસીસ જેમકે મોબાઈલ, ટેબ્લેટ, લેપટોપ, ડેસ્કટોપ વગેરેના માધ્યમ વડે કિતાબોની હાર્ડકોપી (ફિઝીકલ કોપી)નું સ્વરૂપ ઈ–કોપીએ લઈ લીધું છે અને તે વાંચવામાં સરળ તથા હાથવગુ હોવાથી પોતાની ફુરસદના ઓછા સમયમાં પણ કોઈપણ સ્થળે પોતાની પાસે રાખી શકાય છે અને તેનો લાભ ઉઠાવી શકાય છે; એ બાબતને ધ્યાનમાં રાખી મઆરિફુલ કુર્આનની ગુજરાતી તફસીરને કે જે થોડા વર્ષો પહેલાં હાર્ડકોપી અને પુસ્તક સ્વરૂપે ૧૧ ભાગમાં છપાઈ ચૂકી છે તેની ઈ–કોપી ઓછી સાઈઝની પી.ડી.એફ. ફાઈલ સ્વરૂપે આ વેબસાઈટ ઉપર મૂકવામાં આવેલ છે કે જેથી આપની ડિવાઈસની ઓછામાં ઓછી જગ્યા રોકે અને તેને ડાઉનલોડ કરવામાં સરળતા રહે.